《旧边诗九首 其二 蓟州》
清代·方还

北平雄镇翼幽燕，千里潮河朔漠连。司马高台闻夜吹，卢龙古塞入秋烟。

开疆竞说分三卫，筹国何因弃外边。叹息宁封南徙后，遂令烽火达甘泉。

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。